CELEX: 32020D1385
Language: mt
Date: 2020-10-01 00:00:00
Title: Deċiżjoni tal-Kunsill (PESK) 2020/1385 tal-1 ta’ Ottubru 2020 li temenda d-Deċiżjoni (PESK) 2015/1333 dwar miżuri restrittivi fid-dawl tas-sitwazzjoni fil-Libja

2.10.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 320/9
               
            
         DEĊIŻJONI TAL-KUNSILL (PESK) 2020/1385
         tal-1 ta’ Ottubru 2020
         li temenda d-Deċiżjoni (PESK) 2015/1333 dwar miżuri restrittivi fid-dawl tas-sitwazzjoni fil-Libja
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fil-31 ta’ Lulju 2015, il-Kunsill adotta d-Deċiżjoni (PESK) 2015/1333 (1) dwar miżuri restrittivi fid-dawl tas-sitwazzjoni fil-Libja.
                  
               
                     (2)
                  
                  
                     Fis-27 ta’ Marzu 2020, il-Kunsill adotta d-Deċiżjoni (PESK) 2020/458 (2).
                  
               
                     (3)
                  
                  
                     Il-miżuri restrittivi li jikkonċernaw persuna waħda jenħtieġ li jiġu estiżi b’perijodu ieħor ta’ sitt xhur u jenħtieġ li jitħassru l-entrati għal żewġ persuni.
                  
               
                     (4)
                  
                  
                     Għaldaqstant jenħtieġ li d-Deċiżjoni (PESK) 2015/1333 tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            Id-Deċiżjoni (PESK) 2015/1333 hija emendata kif ġej:
            
                        (1)
                     
                     
                        fl-Artikolu 17, il-paragrafi 3 u 4 huma sostitwiti b’dawn li ġejjin:
                        
                           “3.   Il-miżuri msemmija fl-Artikolu 8(2) għandhom japplikaw fir-rigward tal-entrata 15 fl-Anness II sat-2 ta’ April 2021.
                        
                        
                           4.   Il-miżuri msemmija fl-Artikolu 9(2) għandhom japplikaw fir-rigward tal-entrata 20 fl-Anness IV sat-2 ta’ April 2021.”;
                        
                     
                  
                        (2)
                     
                     
                        l-Anness II u l-Anness IV huma emendati skont l-Anness għal din id-Deċiżjoni.
                     
                  
         
            Artikolu 2
            Din id-Deċiżjoni għandha tidħol fis-seħħ fid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, l-1 ta’ Ottubru 2020.
            
               
                  Għall-Kunsill
               
               
                  Il-President
               
               M. ROTH
            
         
         
            (1)  Id-Deċiżjoni tal-Kunsill (PESK) 2015/1333 tal-31 ta’ Lulju 2015 dwar miżuri restrittivi fid-dawl tas-sitwazzjoni fil-Libja, u li tħassar id-Deċiżjoni 2011/137/PESK (ĠU L 206, 1.8.2015, p. 34).
         
            (2)  Id-Deċiżjoni tal-Kunsill (PESK) 2020/458 tas-27 ta’ Marzu 2020 li temenda d-Deċiżjoni (PESK) 2015/1333 dwar miżuri restrittivi fid-dawl tas-sitwazzjoni fil-Libja (ĠU L 97, 30.3.2020, p. 13).
      
      
         
            ANNESS
            Id-Deċiżjoni (PESK) 2015/1333 hija emendata kif ġej:
            
                        (1)
                     
                     
                        fl-Anness II (Lista ta’ persuni u entitajiet imsemmija fl-Artikolu 8(2)), l-entrata 14 (dwar SALEH ISSA GWAIDER, Agila) u l-entrata 16 (dwar ABU SAHMAIN, Nuri) jitħassru mil-lista li tinsab fil-Parti A (Persuni);
                     
                  
                        (2)
                     
                     
                        fl-Anness IV (Lista ta’ persuni u entitajiet imsemmija fl-Artikolu 9(2)), l-entrata 19 (dwar SALEH ISSA GWAIDER, Agila) u l-entrata 21 (dwar ABU SAHMAIN, Nuri) jitħassru mil-lista li tinsab fil-Parti A (Persuni).